ჰერსირი
ჰერსირი — ადგილობრივი ვიკინგების სამხედრო მეთაური რომცელიც მართავდა დაახლოებით 100 კაცისგან შემდგარ საგრაფო ქვედანაყოფს და ევალებოდა ერლის ან მეფის ერთგულება. ისინი ასევე იყვნენ მიწის მესაკუთრეები და ისევე როგორც საშუალო კლასი ბევრ ფეოდალურ საზოგადოებაში, მხარს უჭერდნენ მეფეებს ძალაუფლების ცენტრალიზაციაში. თავდაპირველად, ტერმინი ზHersir აღნიშნავდა მდიდარ ფერმერს, რომელიც ფლობდა მიწას და ჰქონდა ლიდერის სტატუსი. ვიკინგების ეპოქის განმავლობაში, ჰერსირი საბოლოოდ განისაზღვრა, როგორც ადამიანი, რომელიც აწყობდა და ხელმძღვანელობდა თავდასხმებს. X საუკუნეში ჰერსირების გავლენამ დაიწყო კლება, სკანდინავიაში ეფექტური ეროვნული მონარქიების განვითარების გამო. გარკვეული დროის შემდეგ ჰერსირი კვლავ მოიაზრებოდა, როგორც ადგილობრივი ლიდერი ან წარმომადგენელი. მოგვიანებით ჰერსირის, როგორც სამხედრო ლიდერის დამოუკიდებლობა საბოლოოდ გაქრა, იგი სამეფო წარმომადგენლის ტიტულს შეეცვალა. „ჰავამალი“, რომელიც უზენაესი შემოქმედის ოდინის მითიური რჩევა იყო კაცობრიობისადმი, შეიცავს უამრავ ლექსს, რომლებიც ხაზს უსვამენ ფრთხილი განხილვისა და სტრატეგიული თავდასხმის ღირსებას. ეს თემა, მისი ზეპირი ფორმით, იყო ერთ-ერთი მთავარი გავლენა ვიკინგი ჰერსირის გონებაზე.